- 2006-2010 թթ.-ին սովորել եմ ԵՊՀ ֆիզիկայի ֆակուլտետի բակալավրում և դիպլոմային աշխատանքս գրել եմ Օպտիկայի ամբիոնում։ 2010-2012 թթ.-ին շարունակել եմ մագիստրատուրան նույն ամբիոնում։ Մագիստրատուրային զուգահեռ ՝ 2011 թվականից մինչև 2014 թվականի հոկտեմբեր ամիսը որպես լազերային ինժեներ աշխատել եմ «ԼՏ-ՊԻՐԿԱԼ» ՓԲԸ-ում։ Փորձարարական հիմնական գիտելիքներս ձեռք եմ բերել աշխատանքի ընթացքում, որն էլ հետագայում ինձ օգնել է ընդունվել և գիտական ճանապարհ հարթել Տրենտոյի համալսարանում (Իտալիա): 2014 թվականի նոյեմբերի 1-ից մինչև օրս Տրենտոյում սովորում եմ ասպիրանտուրայում, իսկ ատենախոսությունս նվիրված է օպտիկական բիո-սենսորներին։